paragraph_text: Pokretanje ovog lista poduprio je upravnik Vojnog odjela u Lučkom admiralitetu kapetan bojnoga broda Dragutin Prica. Uređivali su ga Josip Hain, koji je tri godine bio urednikom te po par mjesecâ Ivan Markon i Lovro Scalier. Stvarni urednici bili su M. Krmpotić, zatim 1918. Mijo Mirković (koji se u ovom listu prvi put potpisao pseudonimom Mate Balota) te Ante Šepić. Od poznatih osoba, za Hrvatski su list pisali Ivan Cukon, Fran Barbalić, Mijo Mirković i ini.